Celynnin

Sant Cymreig oedd Celynnin (ceir y ffurfiau Celymin a Celynen hefyd) oedd yn byw yn y 5ed neu'r 6g, yn ôl traddodiad. Ychydig a wyddys amdano.

Dywedir ei fod yn un o feibion niferus Helig Foel. Sefydlodd ddwy eglwys (neu llan), un ar lethrau gorllewinol Dyffryn Conwy a'r llall ar lan Bae Ceredigion ym Meirionnydd.

Mae'r hen eglwys Llangelynnin yn Nyffryn Conwy yn hynafol iawn; credir y gall rhannau o'r eglwys bresennol ddyddio o'r 12g, ac mae rhannau healaeth ohoni o'r 14g.H. Harold Hughes & Herbert L. North, The old churches of Snowdonia (Bangor, 1924) Yn y fynwent cweir ffynnon, a elwir yn Ffynnon Gelynnin. Roedd yn ffynnon sanctaidd ac arferid trochi plant sâl ynddi i'w gwella. Roedd plant yn cael eu bedyddio ynddi hefyd.T.D. Berverton, The Book of Welsh Saints (Caerdydd, 2000).

Gweler hefyd
Llangelynnin, Conwy
Llangelynnin, Gwynedd

Cyfeiriadau

Categori:Seintiau o Gymru
Categori:Pobl y 5ed ganrif o Gymru
Categori:Pobl y 6ed ganrif o Gymru
Categori:Genedigaethau'r 5ed ganrif
Categori:Hanes Conwy
Categori:Hanes Gwynedd
Categori:Pobl o Gonwy